เทสโก้ โลตัส โบรคเกอร์ประกันภัยเปิดตัวประกันภัยอุบัติเหตุสะดวกซื้อ
เทสโก้ โลตัส โบรคเกอร์ประกันภัย ลุยตลาดไมโครอินชัวรันส์ เปิดตัวประกันภัยอุบัติเหตุสะดวกซื้อ ชูจุดแข็ง "จ่ายสบาย ชีวิตหายห่วง" ด้วยเบี้ยประกันภัยเพียง 299 บาทต่อปี มอบความคุ้มครองชีวิตจากอุบัติเหตุสูงสุด 1 แสนบาท หวังส่งเสริมให้คนไทยมีหลักประกันที่มั่นคง
9 ธ.ค. 2558

นางปิติพร พนาภัทร์ กรรมการผู้จัดการใหญ่ บริษัท เทสโก้ เจเนอรัล อินชัวรันส์ โบรคเกอร์ จำกัด หรือเทสโก้ โลตัส โบรคเกอร์ประกันภัย เปิดตัวประกันภัยอุบัติเหตุสะดวกซื้อ เจาะกลุ่มตลาดประกันภัยอุบัติเหตุส่วนบุคคล ด้วยเบี้ยประกันภัยเพียง 299 บาทต่อปี มอบความคุ้มครองการเสียชีวิตจากอุบัติเหตุสูงสุดถึง 100,000 บาท และค่ารักษาพยาบาล 5,000 บาทต่ออุบัติเหตุแต่ละครั้ง โดยไม่จำกัดจำนวนครั้งต่อปี จำหน่ายที่เทสโก้ โลตัส และเทสโก้ โลตัส เอ็กซ์เพรส ที่ร่วมรายการทั่วประเทศ มอบความคุ้มครองทันทีที่ผู้เอาประกันภัยซื้อและโทร.เพื่อลงทะเบียน
นอกจากนี้ เพื่อตอบรับนโยบายของสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เทสโก้ โลตัส โบรคเกอร์ประกันภัย ยังมีผลิตภัณฑ์ประกันภัย 200 สำหรับรายย่อย เบี้ยประกันภัย 200 บาทต่อปี มอบความคุ้มครองการเสียชีวิตจากอุบัติเหตุสูงสุด 100,000 บาท เพื่อเป็นอีกหนึ่งทางเลือกให้กับกลุ่มรายย่อยที่ต้องการเข้าถึงหลักประกันขั้นพื้นฐานอีกด้วย
สำหรับผู้ที่สนใจ ประกันภัยอุบัติเหตุสะดวกซื้อ 299 และประกันภัย 200 สำหรับรายย่อย ซื้อได้ที่เทสโก้ โลตัส และเทสโก้ โลตัส เอ็กซ์เพรส ที่ร่วมรายการทั่วประเทศ สามารถดูข้อมูลเพิ่มเติมได้ที่ www.tescolotusfs.com หรือติดต่อศูนย์บริการลูกค้า โทร. 1712 กด 1 กด 2
 
 